
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1033 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση ρυμοτομίας στο εσωτερικό του ο.Τ.20 
του εγκεκριμένου ρυμοτομικού σχεδίου πόλεως 
Δημοτ. Διαμερίσματος Κοπανού Νάουσας με διά¬ 
νοιξη νέου δρόμου (πεζοδρόμου) ώστε να κατα¬ 
στούν οικοδομήσιμα τα οικόπεδα αρ. 175 και 176 

του τετραγώνου αυτού. 1 

Αναγνώριση δημοτικής οδού που συνδέει τους οικι¬ 
σμούς Α. Σταλό και Αγ. Μαρίνα σαν κύριας δημοτι¬ 
κής οδού για την οποία θα έχουν εφαρμογή οι δια¬ 
τάξεις της παραγρ. 2β άρθρ. 1 του από 24/5/85 ΠΔ 


(ΦΕΚ270Δ785). 2 

Τροποποίηση Ρ.Σ. Καλαμάτας στο Ο.Τ. 471 Α. 3 


Αναγνώριση ως δημοτικής οδού τμήματος της οδού 
που συνδέει την Επαρχιακή οδό Καλαμάτα - Αρεό- 
πολη με τον οικισμό Κάτω Βέργας (κάτ’ επέκταση 
της ήδη αναγνωρισμένης με την 2570/924/96 από¬ 


φαση Νομάρχη Μεσσηνίας). 4 

ΑΠΟΦΑΣΕΙΣ 

Αριθ. 5439 (1) 


Τροποποίηση ρυμοτομίας στο εσωτερικό του ο.Τ.20 του 
εγκεκριμένου ρυμοτομικού σχεδίου πόλεως Δημοτ. Δια¬ 
μερίσματος Κοπανού Νάουσας με διάνοιξη νέου δρό¬ 
μου (πεζοδρόμου) ώστε να καταστούν οικοδομήσιμα τα 
οικόπεδα αρ. 175 και 176 του τετραγώνου αυτού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 154 του από 14/7/99 
Π.Δ/τος «Κώδικας Βασικής πολεοδομικής Νομοθεσίας» 
(ΦΕΚ 580Δ/1999). 

2) Τις διατάξεις του Ν.2503/1997 «Διοίκηση, οργάνωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (ΦΕΚ 107 Α/1997). 

3) Τις διατάξεις του άρθρου 29α του Ν. 1558/1985 «Κυ¬ 
βέρνηση και Κυβερνητικά όργανα (ΦΕΚ 137 Α/1985) που 
προστέθηκε με το άρθρο 27του Ν. 2081/1992 (ΦΕΚ 154 Α/ 
1992 και αντικαταστάθηκε με την παράγραφο 2α του άρ¬ 
θρου 1 του Ν. 2469/1997 (ΦΕΚ38Α/1997). 

4) Τις διατάξεις του Ν.2831/2000 « Τροποποίηση των 
διατάξεωντου Ν. 1577/1985 Γενικός Οικοδομικός κανονι¬ 
σμός και άλλες Πολεοδομικές διατάξεις» (ΦΕΚ 140 
Α/2000) και ειδικότερα του άρθρου 29. 

5) Την με αρ. πρωτ. οικ. 5631/2000 (ΦΕΚ 1339/Β/2000) 
απόφαση Γεν. Γραμ. Περ. Κεντρικής Μακεδονίας, για τον 
ορισμό εισηγητών και μεταβίβασης εξουσίας υπογραφής 
«με εντολή Γενικού γραμματέα» αποφάσεων εγγράφων 
και άλλων πράξεων στο Γενικό Δ/ντή, στους προϊσταμέ¬ 
νους Δ/νσεων και Προϊσταμένους τμημάτων και Γ ραφεί¬ 
ων των Υπηρεσιών της περιφέρειας. 

6) Την από 1969 - 1971 διανομή Υπουργείου Γεωργίας 
του οικισμού Κοπανού. 

7) Την υπ αρ. 5622/4.12.1986 απόφαση νομάρχη νομού 
Ημαθίας περί καθορισμού ορίων, όρων και περιορισμών 
δόμησης του οικισμού Κοπανάς του Ν. Ημαθίας. 

8) Τις αρ. 15/2001,24/2001 και 53/2001 αποφάσεις Δημ. 
Συμβουλίου Ανθεμίων 

9) Την διαδικασία ανάρτησης - δημοσιοποίησης της 
τροποποίησης. 

10) Τις εισηγήσεις του τεχνικού τμήματος του Δήμου 
Ανθεμίων και του τμήματος πολεοδομίας της Δ/νσης Τε¬ 
χνικών υπηρεσιών της Νομ. Αυτ/σης Ημαθίας. 

11) Την από 8-10-2001 γνωμοδότηση του Περ. ΣΧΟΠ 
Κεντρ. Μακεδονίας (πράξη 199της 16ης συνεδρίας). 

Το γεγονός ότι από τις κανονιστικές διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

Εγκρίνεται η από 08.10.2001 εισήγηση της ΔΙ.ΠΕ.ΧΩ. 
Κεντρικής Μακεδονίας σύμφωνα με ττρ οποία η προτει- 
νόμενη τροποποίηση αποβλέπει στην εξυπηρέτηση του 
δημοσίου συμφέροντος από απόψεως πολεοδομικών 
αναγκών, σύμφωνα με το άρθρο 1 παρ.1 και άρθρο 70 
παρ.1 του Ν.Δ/τος 17.7/16.8.1923 και συντελεί στην αύ¬ 
ξηση των κοινόχρηστων χώρων. 

- Διανοίγεται δημοτικός δρόμος (πεζόδρομος) στο εσω¬ 
τερικό του Ο.Τ.20 του οικισμού «Κοπανάς» Ναούσης, προ- 
κειμένου να καταστούν οικοδομήσιμα τα τυφλά οικόπεδα 
που βρίσκονται στο τετράγωνα αυτό και τα οποία δεν μπο¬ 
ρούν να τακτοποιηθούν με τις ισχύουσες διατάξεις. 

- Η θέση, μορφή και διαστάσεις του προς διάνοιξη δρόμου 
απεικονίζεται στο συνημμένο τοπογραφικό διάγραμμα κλίμα¬ 
κας 1:500 που θεωρήθηκε από τον Προϊστάμενο της ΔΙΠΕ- 
ΧΩΔΕ Κεντρικής Μακεδονίας και συνοδεύει την απόφαση. 

- Η ισχύς της απόφασης αρχίζει από τη δημοσίευσή της 
στην Εφημερίδα της Κυβερνήσεως. 

- Η απόφαση αυτή και το διάγραμμα που τη συνοδεύει 
να δημοσιευθούν στην Εφημερίδα της Κυβερνήσεως. 

Θεσσαλονίκη, 21 Οκτωβρίου 2001 

Με εντολή Γ εν. Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΙΓΙΑΝΝΗΣ 

Αριθ. 6359/3365 (2) 

Αναγνώριση δημοτικής οδού που συνδέει τους οικισμούς 
Α. Σταλό και Αγ. Μαρίνα σαν κύριας δημοτικής οδού 
για την οποία θα έχουν εφαρμογή οι διατάξεις της πα- 
ραγρ. 2β άρθρ. 1 του από 24/5/85 ΠΔ (ΦΕΚ 270Δ785). 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του ΠΔ 24/5/85 (ΦΕΚ 270 Δ'/31.5.85) και 
ειδικότερα την παράγρ. 2 του άρθρου 1. 

2. Την με αριθμ. 90/00 απόφαση Δημοτικού Συμβουλίου 
Ν. Κυδωνιάς. 

3. Το με αριθμ. 12/2001 (θέμα 2ο) πρακτικό του Συμ¬ 
βουλίου ΧΟΠ Ν. Χανίων, αποφασίζουμε: 

1 .Αναγνωρίζουμε σαν κύρια δημοτική οδό την οδό που 


συνδέει τους οικισμούς Α. Σταλό και Αγ. Μαρίνα, όπως 
αυτή περιγράφεται στο συνοδευτικό απόσπασμα χάρτη 
της ΓΥΣ (1:5000) το θεωρημένο απάτην Προϊσταμένητης 
Δ/νσης Πολεοδομίας και Π.Ε. Ν.Α. Χανίων (22/10/01). 

2. Στην οδό αυτή έχουν εφαρμογή οι διατάξεις της πα¬ 
ράγρ. 2 του άρθρου 1 του από 24/5/85 (ΦΕΚ 270 Δ'/85). 

3. Η απόφαση αυτή δεν προκαλεί δαπάνες σε βάρος του 
κρατικού προϋπολογισμού ούτε του προϋπολογισμού 
του Δήμου Ν. Κυδωνιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 16 Νοεμβρίου 2001 

Ο Νομάρχης κ.α.α. 

Ο Βοηθός Νομάρχη 
ΓΙΩΡΓΟΣ ΑΓΟΡΑΣΤΑΚΗΣ 

Αριθ. 3095 (3) 

Τροποποίηση Ρ.Σ. Καλαμάτας στο Ο.Τ. 471 Α. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τον Ν.2503/97 (Φ.Ε.Κ. 107 Α) «Διοίκηση, οργάνωση, 
στελέχωση Περιφέρειας...» 

2. Τον Ν. 2647/22.10.98 (Φ.Ε.Κ. 237 Α) 

3. Την υπ’ αριθμ. 75724/1151/30.12.83 Υ.Α. (Φ.Ε.Κ. 767 
Β) όπως τροποποιήθηκε με την 81960/2578/89 Υ.Α. 
(Φ.Ε.Κ. 897Β). 

4. Τον Ν. 2831/00 άρθρο 29 (Φ.Ε.Κ 140Α) «Τροποποίηση 
των διατάξεων του Ν. 1577/85 και άλλες πολεοδομικές 
διατάξεις» 

■ 5. Τις υπ’ αριθμ. 2489/ΠΕ/25.1.00 & 547/7.3.01 αποφά¬ 
σεις Γ.Γ. Περιφέρειας Πελοποννήσου για συγκρότηση 
Περιφερειακού Σ.Χ.Ο.Π. στη Δ/νση ΠΕ.ΧΩ. Πελοποννή¬ 
σου. 

6. Τις υπ' αριθμ. 263/96, 339/97 και 554/97 αποφάσεις 
του Δημοτικού Συμβουλίου του Δήμου Καλαμάτας ως και 
τις σχετικές δημοσιοποιήσεις. 

7. Την υπ’ αριθ. 620/199/19.1.98 βεβαίωση του Δήμου 
Καλαμάτας ότι ουδεμία ένσταση υποβλήθηκε κατά των 
προηγούμενων αποφάσεων. 


8. Την υπ’ αριθμ. 559/01 απόφαση του Δημοτικού Συμ¬ 
βουλίου του Δήμου Καλαμάτας με την οποία επικαιροποι- 
ούνται οι προηγούμενες όμοιες αποφάσεις. 

9. Το Πρακτικό 8/2.10.01 - θέμα Ιο εκτός ημερήσιας 
διάταξης Περιφερειακού Σ.Χ.Ο.Π., αποφασίζουμε: 

Εγκρίνουμε την τροποποίηση του σχεδίου πόλης του 
Δήμου Καλαμάτας, όπως αυτή απεικονίζεται στο θεωρη¬ 
μένο από το Δήμο Καλαμάτας απόσπασμα του εγκεκρι¬ 
μένου σχεδίου της πόλης σε κλίμακα 1:1000 και το οποίο 
συνοδεύει αναπόσπαστα την παρούσα και συγκεκριμένα 
την δέσμευση ολόκληρου του Ο.Τ. 47 ΙΑ και τον χαρακτη¬ 
ρισμό του ως χώρου ανέγερσης του 1ου Λυκείου Καλα¬ 
μάτας και την αύξηση του συντελεστή δόμησης στο ανω¬ 
τέρω Ο.Τ. από 0,8 σε 1,0 διότι διαπιστώνονται αυξημένες 
ανάγκες για κατασκευή σχολίων κτιρίων στην περιοχή. 

Με την παρούσα δεν προκαλείται δαπάνη σε βάρος του 
κρατκου προϋπολογισμού η του προϋπολογισμού του οι¬ 
κείου Ο.Τ.Α. 

Η απόφαση αυτή μαζί με το συνημμένο απόσπασμα του 
εγκεκριμένου σχεδίου πόλης της Καλαμάτας να δημοσι- 
ευθεί στην Εφημερίδα της Κυβερνήσεως. 

Τρίπολη, 23 Οκτωβρίου 2001 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

Αριθ. 6522/2549 (4) 

Αναγνώριση ως δημοτικής οδού τμήματος της οδού που 
συνδέει την Επαρχιακή οδό Καλαμάτα - Αρεόπολη με 
τον οικισμό Κάτω Βέργας (κάτ’ επέκταση της ήδη ανα¬ 
γνωρισμένης με την 2570/924/96 απόφαση Νομάρχη 
Μεσσηνίας). 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τηνπαρ.4τουαρθ.20του Ν ,Δ/τος της 17.7.1923 «πε¬ 
ρί σχεδίων πόλεων, κωμών και συνοικισμών του Κράτους 
και οικοδομής αυτών». 

2. Το από 24/31.5.1985/ΦΕΚ 270Δ. Π.Δ. «Περί τροπο¬ 
ποίησης των όρων και περιορισμών δόμησης των γηπέ¬ 
δων των κειμένων εκτός των ρυμοτομικών σχεδίων Πόλε¬ 
ων...» 

3. Η από 24.11.99 αίτηση δημοτών του δημοτικού Δια¬ 
μερίσματος Βέργας προς το Δήμο Καλαμάτας. 

4. Η 20179/20.12.99 αίτηση του Δημοτικού Διαμερίσμα¬ 
τος Βέργας προς το Δήμο Καλαμάτας. 

5. Την 415/2000 απόφαση Δημοτικού Συμβουλίου Κα¬ 
λαμάτας. 

6. Οι 5576/20.9.00 και 4790/12.7.01 αιτήσεις του Πολ. 
Μηχ/κού Χρ. Ριζά, ως πληρεξουσίου ενδιαφερομένων Πο¬ 
λιτών. 

7. Το από 4.9.01 Νο 5 πρακτικό, θέμα Ιο του Συμβουλί¬ 
ου Χωροταξίας, Οικισμού και Περιβάλλοντος του Νομού. 


8. Την 2570/924/19.3.96 απόφαση Νομάρχη Μεσσηνίας 
περί Αναγνώρισης ως Κοινοτικών των δύο κυριώτερων 
οδών που συνδέουν τον Οικισμό Κάτω Βέργας με την 
Επαρχιακή οδό Καλαμάτας Αρεόπολης. 

9. Το γεγονός ότι δεν προκαλείται δαπάνη σε βάρος του 
Δημοτικού προϋπολογισμού από τη δημοσίευση της από¬ 
φασης αυτής σε ΦΕΚ, αποφασίζουμε: 

Αναγνωρίζουμε ως Δημοτική οδό, τμήματα οδού κατ’ 
επέκταση της ήδη αναγνωρισμένης με την 2570/924/96 
απόφαση Νομάρχη Μεσσηνίας που συνδέει τον Οικισμό 
της Κάτω Βέργας, με την Επαρχιακή οδό Καλαμάτας - 
Αρεόπολης και μέχρι τη γραμμή των ορίων του Οικισμού 
που ορίζεται απ’ τα σημεία 6 και 7 όπως αυτά περιγράφο- 
νται στην 1196/1620/95/ΦΕΚ 754Δ/95 απόφαση Νομάρχη 
Μεσσηνίας δηλαδή σημείο τομής Κοινοτικού δρόμου και 
νοητής προέκτασης Ν.Δ. πλευράς σπιτιού Κων/νου Κό- 
τση και σημεία τομής Κοινοτικού δρόμου με μονοπάτι 
προς εκκλησία αντίστοιχα. 

Το πιό πάνω τμήμα απεικονίζεται, με χρώμα κόκκινο 
στον συνημμένο χάρτη κλ. 1:5.000, που έχει θεωρηθεί 
από τη Δ/ντρια ΠΕ.ΧΩ.Π.Ο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 9 Νοεμβρίου 2001 

Ο Νομάρχης 
Δ. ΔΡΑΚΟΣ 









